News Update: อีลอน มัสก์ โต้ข่าวมีลูกแฝด ทำเพื่อแก้วิกฤติประชากรลดลง ไมเคิล เบอร์รี่ซัด ไม่ใช่ข้ออ้างมีสัมพันธ์กับลูกน้อง - FINNOMENA
มหาเศรษฐีอันดับ 1 ของโลก ‘อีลอน มัสก์’ โต้ข่าวมีลูกแฝดกับผู้บริหารบริษัทในเครือ ย้ำกำลังช่วยโลกจากวิกฤติประชากรขาดแคลนและการเกิดต่ำ
8 ก.ค. 2565

มหาเศรษฐีอันดับ 1 ของโลก ‘อีลอน มัสก์’ โต้ข่าวมีลูกแฝดกับผู้บริหารบริษัทในเครือ ย้ำกำลังช่วยโลกจากวิกฤติประชากรขาดแคลนและการเกิดต่ำ
ก่อนหน้านี้ (6 ก.ค.) มีรายงานข่าวออกมาว่า อีลอน มัสก์ เพิ่งจะได้ ‘ลูกแฝด’ อีกคู่เมื่อเดือน พ.ย. ปีที่แล้ว ซึ่งแม่ของเด็กคือ ‘ชิวอน ซิลิส’ ผู้บริหาร Neuralink บริษัทสตาร์ทอัพที่พัฒนาไมโครชิปฝังสมองในเครือ นั่นแปลว่าเวลานี้ มัสก์ มีลูกทั้งหมด 9 คนแล้ว
หลังข่าวดังกล่าว มัสก์ได้ทวีตข้อความว่า เขากำลังพยายามอย่างเต็มที่เพื่อช่วยเหลือวิกฤติประชากรขาดแคลน อัตราการเกิดลดลงคืออันตรายใหญ่สุดที่ผู้คนต้องเผชิญ ซึ่งนี่เป็นเรื่องจริงอันน่าเศร้า
ในอีกทวิตหนึ่งเขากล่าวว่า ผมหวังว่าพวกคุณจะมีครอบครัวใหญ่ และขอแสดงความยินดีกับคนที่มีอยู่แล้วด้วย! โดยเขายังได้ปักหมุกทวิตที่ทวีตไว้ตั้งแต่วันที่ 24 พ.ค. เกี่ยวกับการเกิดของสหรัฐฯ ที่ต่ำกว่าระดับยั่งยืนขั้นต่ำต่อเนื่องมาเป็นเวลา 50 ปีแล้ว
ขณะที่ ‘ไมเคิล เบอร์รี่’ นักลงทุนขาชอร์ตชื่อดังออกมาตอบโต้ทวีตของมัสก์ว่า อัตราการเกิดของทารกในสหรัฐฯ อยู่ในระดับเดียวกับปี 1950 ก็จริง แต่นั่นไม่ได้หมายความว่าเจ้านายควรมีสัมพันธ์กับผู้ใต้บังคับบัญชาเพื่อพยายามแก้ไขสถานการณ์ ปัญหาที่ใหญ่กว่าคือจำนวนครอบครัวเดี่ยวอยู่ในระดับเดียวกับปี 1959 นอกจากนี้การให้เด็กเกิดขึ้นมาในครอบครัวที่แตกแยกไม่ใช่การแก้ปัญหาที่ดี
อ้างอิง:
https://www.bloomberg.com/news/articles/2022-07-07/michael-burry-takes-veiled-shot-at-musk-with-tweet-on-birth-rate?sref=e4t2werz 
https://twitter.com/elonmusk/status/1545046146548019201  
https://twitter.com/elonmusk/status/1545049944796516357  
https://twitter.com/michaeljburry/status/1545076190192447488
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA